Kagerarivier - Wikipedia
Die samevloeiing van die Kagera- en Ruvubu-riviere naby die Rusumo-waterval, tussen Rwanda en Tanzanië.
Die stroomgebied van die Kagerarivier.
op die grens tussen Burundi en Rwanda
Monding Victoriameer, naby Bukoba
Stroomgebied Burundi, Rwanda, Uganda en Tanzanië
Lengte 400 km (250 myl)
Oorspronghoogte 1 350 m (4 429 vt)
Mondinghoogte 1 134 m (3 720 vt)
Stroomgebiedopp. 60 000 km²
Die Kagerarivier (Engels: Kagera River; Swahili: Mto Kagera), soms ook Akagerarivier genoem, vorm die begin van die Nylrivier se boloop en is met 'n lengte van 400 km die grootste invloei van die Victoriameer.
Rusumo-watervalle (gesien vanaf Rwanda, oorkant Tanzanië). Op die agtergrond die monding van die Ruvubu (links bo) in die Kagera (vloeirigting na links onder).
Die Kagerarivier ontstaan as uitvloei vanuit die Rwerumeer op die grens tussen Burundi en Rwanda, net noordoos van die Tanganjikameer. Aansluitend vloei die rivier in 'n oostelike rigting en vorm die grens tussen Rwanda in die noorde en Tanzanië in die suide. Verder oos begin die Kagerarivier in 'n noordelike rigting vloei tot by die drielandepunt tussen Rwanda, Uganda en Tanzanië. Vanaf hier vloei die rivier in 'n oostelike rigting op die grens tussen Uganda in die noorde en Tanzanië in die suide, maar later net suid van dié grens. Verder oos vloei die Kagerarivier naby Bukobain in die Victoriameer.
Tydens die Rwandese Volksmoord van 1994 is die Kagerarivier gebruik om duisende se lyke le laat verdwyn toe Tutsis en polities moderate Hutu langs die rivieroewers vermoor is. Die rivier het die gesmoorde liggame in die Victoriameer gespoel, wat 'n ernstige gesondheidsgevaar in Uganda sou veroorsaak.
↑ (en) Stanley, H.M., 1899, Through the Dark Continent, London: G. Newnes, bl. 167, ISBN 0486256677
↑ (en) Lorch, Donatella (21 Mei 1994). “Thousands of Rwanda Dead Wash Down to Lake Victoria”. URL besoek op 5 April 2019.
Wikimedia Commons het meer media in die kategorie Kagerarivier.
(en) “Kagera River”. Encyclopædia Britannica. URL besoek op 5 April 2019.
Ontsluit van "https://af.wikipedia.org/w/index.php?title=Kagerarivier&oldid=1968176"
Riviere in Burundi
Riviere in Rwanda
Riviere in Tanzanië
Riviere in Uganda
Die bladsy is laas op 5 April 2019 om 21:00 bygewerk.